CELEX: 62015TN0270
Language: sl
Date: 2015-05-26 00:00:00
Title: Zadeva T-270/15: Tožba, vložena 26. maja 2015 – ANKO AE/Izvajalska agencija za raziskave (REA)

24.8.2015   
            
            
               SL
            
            
               Uradni list Evropske unije
            
            
               C 279/37
            
         Tožba, vložena 26. maja 2015 – ANKO AE/Izvajalska agencija za raziskave (REA)
   (Zadeva T-270/15)
   (2015/C 279/46)
   Jezik postopka: grščina
   
      Stranki
   
   
      Tožeča stranka: ANKO Anonymos Etairia Antiprosopeion, Emporiou kai Viomichanias (Atene, Grčija) (zastopnik: V. Christianos, odvetnik)
   
      Tožena stranka: Izvajalska agencija za raziskave (REA)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da odlog plačil, ki ga je odredila Izvajalska agencija za raziskave (REA) v zvezi z zneskom, ki ga še dolguje tožeči stranki za sodelovanje slednje pri projektu ESS v okviru programa FP7, pomeni kršitev njenih pogodbenih obveznosti in da mora zato družbi ANKO plačati preostali znesek 1 25  253,82 EUR z zakonitimi zamudnimi obrestmi;
            
         
               —
            
            
               REA naloži plačilo stroškov, ki so nastali tožeči stranki.
            
         
      Tožbeni razlogi in bistvene trditve
   
   Tožeča družba s to tožbo Splošnemu sodišču Evropske unije predlaga, naj na podlagi člena 272 PDEU ugotovi, da odlog plačil, ki ga je odredila Izvajalska agencija za raziskave v zvezi z zneskom, ki ga še dolguje tožeči stranki za sodelovanje slednje pri projektu ESS v okviru programa FP7, pomeni kršitev njenih pogodbenih obveznosti in da zato še vedno obstaja obveznost plačila navedenega zneska družbi ANKO, skupaj z obrestmi, ki tečejo od vložitve te tožbe.
   Družba ANKO zlasti trdi, da je v celoti in pravilno izpolnila svoje pogodbene obveznosti. Izvajalska agencija za raziskave (REA) pa je, nasprotno, odložila svoja plačila družbi ANKO, kar je v nasprotju s klavzulo II.5, odstavek 3(d), Priloge II h glavni pogodbi o projektu ESS. Zato Izvajalska agencija za raziskave (REA) tožeči stranki še vedno dolguje znesek za projekt ESS, katerega plačilo je bilo nezakonito odloženo, to je 1 25  253,82 EUR.
   Poleg tega družba ANKO trdi, da je odlog plačil Izvajalske agencije za raziskave (REA) v zvezi s projektom ESS v nasprotju s pogodbo o projektu ESS in s pravom Unije iz teh razlogov:
   
               —
            
            
               prvič, Izvajalska agencija za raziskave (REA) je nezakonito odredila odlog plačil družbi ANKO, saj nikakor ne gre za enega od petih primerov, določenih v klavzuli II.5, odstavek 3 (d), Priloge II h glavni pogodbi;
            
         
               —
            
            
               drugič, Izvajalska agencija za raziskave (REA) je nezakonito določila pogoj za odpravo odloga plačil, ki ni predviden v pogodbenih dokumentih in ki je v nasprotju s pravom Unije.